  Виталий Пронин https://youtu.be/W63WE9oGvfMРоссиысь Федерация Кенешлэн кивалтӥсез Валентина Матвиенко ӟечкылаз  Удмуртиын улӥсьёсты элькунлэн 100 ар тырмонэныз.  - Ортчем даур ӵоже Удмурт элькун бадӟым странаез азинтонэ бадӟым пытьы кельтӥз, со дыре ик, утьыны быгатӥз аслэсьтыз асӧртэмлыко луэмзэ, трос каыклъёсызлэсь лулчеберетсэ но узырлыксэ, - пусйиз Валентина Матвиенко. - Пӧртэм удысъёсын тӥляд вань маин данъяськыны. Но нырысь ик элькун кулэ данъяськыны аслаз калыкеныз. Соос дурыны юрттӥзы Быдӟым Вормонэз, Удмуртиысь 100-лэсь уно ожгарчиос Совето Союзысь геройёс луизы. Быдӟым ож вакытэ Удмуртия ас дораз интыяз быдэс странаысь ог 40 пала предприятиосты. Ужась калык понна данъяськымон луэ соиз но: туэ Россиысь Президентлэн указэзъя Ижевск «Город трудовой доблести» дано ним басьтӥз.  Али элькун Россиез азинтонын бадӟым инты басьтэ. Нюлэсъёс, ошмесъёс, италмас сяськаос сяна, Удмуртия - со мувӧй поттон, машина, беспилотникъёсты, космослы кулэ луись оборудование, медицинской техника лэсьтон, корт ӵыжатон бордын ужась элькун.  Видео-открыткаез пумын Валентина Матвиенко  пусйиз, берло аръёссэ Россиысь Федерация Кенешын 2 пол ортчизы ни Удмуртилы сӥзем нуналъёс.  Сергей Захаров  